**POROČILO NADZORNEGA ODBORA OBČINE TRŽIČ O OPRAVLJENEM PREGLEDU**

**POSLOVANJA OSNOVNE ŠOLE KRIŽE ZA LETO 2021**

KONČNO POROČILO

1. Nadzorni odbor v sestavi:

* + Andreja Potočnik, predsednica odbora
  + mag. Alenka Bradač, članica
  + Anže Perčič, član
  + Boštjan Mešič, član
  + Luka Lukič, član

2. Poročevalec: Andreja Potočnik, predsednica odbora

3. Izvedenec: ni bilo imenovanih izvedencev.

4. Ime nadzorovanega zavoda: Osnovna šola Križe

# KAZALO

[KAZALO 5](#_Toc108021089)

[KRATEK POVZETEK 7](#_Toc108021090)

[1. Osnovni podatki o nadzoru 8](#_Toc108021091)

[1.1 Ime nadzornega organa 8](#_Toc108021092)

[1.2 Ime organa, v katerem se opravlja nadzor 8](#_Toc108021093)

[1.3 Kaj se nadzoruje 8](#_Toc108021094)

[1.4 Datum nadzora 8](#_Toc108021095)

[2. UVOD 9](#_Toc108021096)

[2.1 Osnovni podatki o nadzorovanemu 9](#_Toc108021097)

[2.2 Pravna podlago za izvedbo pregleda 9](#_Toc108021098)

[2.3 Datum in številka sklepa o izvedbi pregleda 10](#_Toc108021099)

[2.4 Namen in cilji pregleda 10](#_Toc108021100)

[2.5 Priprava poročila 10](#_Toc108021101)

[3. UGOTOVITVENI DEL 11](#_Toc108021102)

# KRATEK POVZETEK

Nadzorni odbor Občine Tržič (NO OT) je na svoji 39. redni seji, dne 26. januarja 2022, s sklepom št. 160-39-4 sprejel Letni program dela NO OT za leto 2022, v katerem je predviden tudi pregled poslovanja Osnovne šole Križe (v nadaljevanju OŠ Križe) v letu 2021.

NO OT je na svoji 41. redni seji, dne 16.03.2022, sprejel sklep št. 175-41-6 o uvedbi pregleda poslovanja OŠ Križe.

NO OT je dne 05.04.2022 na svoji 42. redni seji pričel z aktivnostmi (pripravo) v zvezi s pregledom poslovanja OŠ Križe. Na tej seji je bil opravljen prvi intervju z ravnateljico go. Erno Meglič in računovodkinjo Vesno Gosar, ki sta predstavili osnovne podatke o poslovanju šole v letu 2021. Na tej seji so člani NO OT sprejeli sklep št. 176-42-1 in pozvali predstavnici šole, da na naslednji seji NO OT predložijo dokumentacijo za naslednje segmente: prihodki in poraba najemnin, način financiranja iz občinskega proračuna ter investicije, financirane s strani Občine Tržič.

Na 43. redni seji, dne 18.05.2022, sta isti predstavnici OŠ Križe predstavili in predložili zahtevano dokumentacijo po posameznih dokumentih za leto 2021. Člani NO OT so v skladu z nadaljnjim postopkom pregleda sprejeli sklep št. 180-43-1 in OŠ Križe pozvali k predložitvi dokumentacije, ki se nanaša na celoten postopek oddaje naročil s pogodbo oz. naročilnico za naslednje: priprava šolske prehrane, nakup po naročilnici št. 359/21, nakup električne energije in kurilnega olja.

Na svoji 44. redni seji, dne 16.6.2022, je NO OT nadaljeval s pregledom zgoraj navedene dokumentacije.

6.7.2022 je NO OT na svoji 45. redni seji, sprejel sklep št. 191-45-4 s katerim je pozval vodstvo OŠ Križe, da navede pravno podlago o ustanovitvi javnega zavoda OŠ Križe, obrazloži kriterije in merila za dvig mesečne najemnine za kuhinjo iz 600 EUR na 800 EUR, z dnem veljavnosti od 1. 9. 2021 dalje, kar je bilo urejeno 10. 9. 2021 s podpisom dodatka št. 2 k pogodbi, ter da pojasni, na kaj se nanaša višina povračila stroška dela za obdobje 1. 9. 2021 do 31. 8. 2022 iz prej citirane pogodbe z dodatki.

14.9.2022 je NO OT na svoji 46. redni seji sprejel osnutek poročila. Osnovna šola Križe na osnutek poročila ni imela pripomb. 12.10.2022 je NO OT na svoji 47. redni seji sprejel končno poročilo.

# Osnovni podatki o nadzoru

## Ime nadzornega organa

Nadzorni odbor Občine Tržič (NO OT).

## Ime organa, v katerem se opravlja nadzor

OŠ Križe

Cesta Kokrškega odreda 16

4294 Križe

## Kaj se nadzoruje

Pregled poslovanja OŠ Križe v letu 2021.

## Datum nadzora

Pregled poslovanja se je izvajal:

- 05. 04. 2022 na 42. redni seji NO OT;

- 18.05.2022 na 43. redni seji NO OT;

- 16.06.2022 na 44. redni seji NO OT;

- 06.07.2022 na 45. redni seji NO OT;

- 14.09.2022 na 46. redni seji NO OT;

- 12.10.2002 na 47. redni seji NO OT.

# UVOD

## Osnovni podatki o nadzorovanemu

Naziv: OŠ Križe

Sedež: Cesta Kokrškega odreda 16, 4294 Križe

Matična št.: 5088127000

Davčna št.: 57553629

Sedež OŠ Križe je na naslovu Cesta Kokrškega odreda 16, 4294 Križe

Osnovna dejavnost : Osnovnošolsko izobraževanje

Poslovodstvo: OŠ predstavlja ravnateljica Erna Meglič, prof.

Osnovna šola Križe je javni vzgojno-izobraževalni zavod, ustanovljen na podlagi Odloka o ustanovitvi javnih vzgojno-izobraževalnih zavodov, ki je bil sprejet na 18. redni seji dne 11.12.1996.

S svojo dejavnostjo centralna šola pokriva območja naselij: Križe, Breg ob Bistrici, Gozd, Sebenje, Retnje, Senično, Spodnje Vetrno, Žiganjo vas, Pristavo in Novake.

Dejavnost zavoda je osnovnošolsko izobraževanje (M/80.102) in drugo izobraževanje (M80.4429). Vzgojno-izobraževalna dejavnost poteka od 1. do 9. razreda obvezne devetletne šole.

Šola opravlja javno službo na področjih:

• programi osnovne šole,

• druge dejavnosti, povezane z vzgojo in izobraževanjem,

• druge dejavnosti, ki so navedene v ustanovitvenem aktu.

## Pravna podlago za izvedbo pregleda

* 32. člen Zakona o lokalni samoupravi (Uradni list RS, št. 94/07)
* 40. do 55. člen Statuta Občine Tržič (Uradni list RS 19/2013)
* Poslovnik Nadzornega odbora Občine Tržič (Uradni list RS, 8/2016 in 35/2022)
* Sklepi Nadzornega odbora Občine Tržič 160-39-4, 175-41-6, 176-42-1, 180-43-1, 191-45-4

## Datum in številka sklepa o izvedbi pregleda

Na svoji 39. redni seji dne 26. januarja 2022 je NO OT sprejel sklep št. 160-39-4, s katerim je v letnem načrtu svojega dela predvidel pregled poslovanja OŠ Križe.

## Namen in cilji pregleda

Glavni namen pregleda je bil ugotoviti morebitne neučinkovitosti, negospodarnosti, nezakonitosti in nepravilnosti pri porabi javnih sredstev ter o tem izdelati poročilo z ugotovitvami in podati priporočila.

## Priprava poročila

Pri pripravi poročila so sodelovali Andreja Potočnik, predsednica odbora, ter člani NO OT mag. Alenka Bradač, Boštjan Mešič, Luka Lukič in Anže Perčič.

# UGOTOVITVENI DEL

**Ugotovitev 1:**

NO OT je pregledal porabo sredstev iz **naslova materialnih stroškov**.

Občina Tržič je ustanoviteljica Osnovne šole Križe na podlagi Odloka o ustanovitvi javnih vzgojno-izobraževalnih zavodov (Ur. l. RS št 4/97, 35/97, 46/02, 7/03, 104/09 in 92/13).

Zakon o organizaciji in financiranju vzgoje in izobraževanja (Ur. l. RS št. 16/2007) določa način financiranja osnovnošolskega izobraževanja, Zakon o osnovni šoli (Ur. l. RS št. 81/06-UPB3 s spremembami) pa nalaga občinam obveznost, da omogočajo otrokom ustrezne pogoje za njihovo vzgojo in izobraževanje.

Na tej zakonski podlagi Občina Tržič in OŠ Križe vsako leto podpišeta Pogodbo o sofinanciranju dejavnosti Osnovne šole Križe.

Glede na letni delovni načrt in finančni plan za obdobje 1.1.2021 do 31.12.2021 sta pogodbeni stranki podpisali pogodbo o sofinanciranju v višini 84.600 EUR, ki se nahajajo na proračunski postavki ''40239 Osnovna šola Križe''. Od tega okvirno za:

* **materialne stroške : 43.900 EUR**,
* dodatni program: 9.200 EUR,
* investicijske transfere: 31.500 EUR.

Pri tem se sredstva za materialne stroške in dodatni program plačujejo mesečno po dvanajstinah, sredstva za investicije pa se nakažejo po predložitvi ustrezno dokumentiranega zahtevka.

Pri javnem naročanju je OŠ Križe dolžna ravnati skladno z Zakonom o javnem naročanju/ ZJN-3 (Ur. l. RS št. 91/15), ki določa da je javni zavod dolžan:

* za oddajo vsakega naročila, katerega vrednost presega 1.000 EUR (brez DDV) pridobiti vsaj dve primerljivi ponudbi,
* za oddajo vsakega naročila, katerega vrednost presega 10.000 EUR (brez DDV) pridobiti vsaj tri primerljive ponudbe.

OŠ Križe je v letu 2021 na postavki Materialni stroški realizirala 43.912,33 EUR.

Od tega so bile največje sledeče postavke:

* kurilno olje: 23.079,21 EUR,
* električna energija: 8.808,40 EUR,
* tekoče vzdrževanje in popravila druge opreme: 2.995,82 EUR,
* vodarina: 1.946,62 EUR,
* drug material za vzdrževanje in popravilo: 1.858,97 EUR,

ki smo jih tudi podrobneje pregledali.

**Kurilno olje:**

OŠ Križe je v letu 2021 izvedla dve naročili kurilnega olja. Za posamezno naročilo je pozvala k predložitvi ponudbe dva dobavitelja. Vrednost obeh ponudb je bila pod 10.000 EUR brez DDV. OŠ Križe je na osnovi prejetih ponudb izbrala ugodnejšega dobavitelja, to je bil Petrol d.d. Ugotavljamo, da je bil postopek izveden pravilno.

**Električna energija:**

OŠ Križe je 24.9.2019 povabila k oddaji ponudbe za dvoletni nakup električne energije (1.1.2020-31.12.2021) tri dobavitelje.

Pri tem je vse povabljene dobavitelje seznanila z letno porabo električne energije za leto 2018.

OŠ Križe je do roka za oddajo ponudb (15.10.2019) prejela dve veljavni ponudbi. Tretji ponudnik pa je že v predhodnem obdobju (leta 2017) OŠ Križe obvestil, da je proizvajalec električne energije in je ne prodaja gospodinjstvom.

Oba ponudnika, ki sta oddala ponudbo do prvotnega roka, sta do 16.10.2019 predložila še osveženi ponudbi z osveženimi cenami in pogoji nakupa.

OŠ Križe je na osnovi pridobljenih ponudb izbral dobavitelja ECE.

Pri tem ugotavljamo, da sta ponudbi ob upoštevanju predvidene letne porabe na osnovi pretekle porabe za leto 2018 in pomnožene s ponujenimi cenami za obe tarifi električne energije, medsebojno primerljivi. Vendar ob natančnem izračunu vseeno ugotavljamo, da je bil neizbrani ponudnik malenkost cenejši. V predloženi dokumentaciji ne najdemo obrazložitve za izbiro dobavitelja ECE.

Obenem ugotavljamo, da je bil postopek s pridobitvijo samo dveh primerljivih ponudb ustrezen, saj je bila okvirna vrednost (na osnovi pretekle porabe) električne energije za obdobje dveh let malenkost pod 10.000 EUR brez DDV. Torej je dovolj pridobitev le dveh primerljivih ponudb.

**Tekoče vzdrževanje in popravilo druge opreme:**

Pod to postavko je združenih večje število stroškov za tekoče vzdrževanje in popravila opreme. Nobeno posamično naročilo ni presegalo 1.000 EUR, zato ni bilo potrebno zbiranje dve ali več primerljivih ponudb. OŠ Križe je storitve naročala na osnovi predhodnih poizvedb na trgu in na osnovi dolgoročnih dobrih izkušenj s konkretnimi dobavitelji. Postopki so bili izvedeni pravilno.

**Vodarina:**

Pod postavko Vodarina so zbrani letni stroški javne službe, ki jo na območju tržiške občine izvaja Komunala Tržič. Poleg stroškov povezanih z dobavo vode in odvajanjem komunalne odpadne vode so na tej postavki obračunane tudi storitve odvoza in ravnanja z odpadki. NO OT ni ugotovil posebnosti.

**Drug material za vzdrževanje in popravilo:**

Pod to postavko je združen nakup drobnega materiala za vzdrževanje in popravila. Nobeno posamično naročilo ni presegalo 1.000 EUR, zato ni bilo potrebno zbiranje dve ali več primerljivih ponudb. OŠ Križe je storitve naročala na osnovi predhodnih poizvedb na trgu in na osnovi dolgoročnih dobrih izkušenj s konkretnimi dobavitelji. Postopki so bili izvedeni pravilno.

**Ugotovitev 2:**

NO OT je pregledal porabo sredstev za **sofinanciranje dodatnega programa** – Kartica konta 760101. OŠ Križe je na podlagi pogodbe o sofinanciranju izvajala dodatni program 2. tuji jezik – nemščina.

Občina je sredstva nakazovala v dvanajstinah, po 766,67 € mesečno. Skupni znesek nakazanih sredstev je znašal 9.200,04 €. OŠ Križe je za ta dodatni program porabila 7.615,26 €. Znesek pokriva plače zaposlenih, prevoz, prehrano, zavarovanje, regres in prispevke ter ostale prispevke.

Preostanek sredstev v dobro v višini 1.584,78 € je bil porabljen za sofinanciranje nabave strežnika HPE ML 30 Gen10 E-224 IP 16G 8SFF, v vrednosti 3.212,70 €, nabava je knjižena na konto 0400 – Oprema za opravljanje dejavnosti. Pisno soglasje občine za porabo sredstev za ta nakup ni bilo predloženo.

**Ugotovitev 3:**

NO OT je pregledal evidenčni postopek **Izbire izvajalca priprave hrane v šolski kuhinji.**

Vodstvo šole je pripravilo razpis, z dne 19.3.2019 za Izbira izvajalca storitev prehrane, ki se izvaja na okolju prijazen način in pri katerih ponudnik dobavi del živil, pridelanih na ekološki način.

Iz zapisnika o odpiranju ponudb z dne 16.4.2019 ob 12.00 uri je razvidno, da se je na javni razpis prijavil sam en ponudnik, s katerim so sklenili pogodbo, in sicer Slorest d.o.o. Ponudbo je oddal dne 12. 4. 2019. Po ustnih informacijah šole za tovrstne storitve na slovenskem trgu obstajata sicer dva ponudnika. Ker pa v takšnih primerih obstaja realna možnost dogovarjanja delitve trga, je možnost pridobitve nižje cene majhna.

NO OT je pregledal Pogodbo o izvedbi javnega naročila »Izbira izvajalca storitev prehrane, ki se izvaja na okolju prijazen način in pri katerih ponudnik dobavi del živil, pridelanih na ekološki način.«, podpisana s strani izvajalca: Slorest d.o.o. ter naročnika: OŠ Križe, podpisano z dne 24.4.2019.

Iz pogodbe je razvidno, da je predmet pogodbe izvajanje storitve priprave kosil in malic za učence in zaposlene na šoli, ki vključuje:

* pripravo hrane v šolski kuhinji,
* razdelitev vseh obrokov hrane na lokaciji šole v OŠ Križe, pobiranje uporabljene posode in pribora, čiščenje vse opreme, potrebne za delitev obrokov, pomivanje uporabljene posode in pribora v prostorih izvajalca pomivanje tal v prostoru kuhinje ter takoj po obroku odvoz vseh odpadkov.

Iz pogodbe je razvidno, da mesečna najemnina za kuhinjo znaša 600,00 EUR, ki jo izvajalec plača naročniku. Kriteriji in merila za takšno zaračunavanje niso bila pojasnjena.

Nadalje je NO OT pregledal Aneks 1. k tej pogodbi, ki je bil sklenjen dne 27.9.2019, z namenom, da se uskladi cena kosil za učence od prvega do četrtega razreda (občasni), iz prej veljavne 2,37 EUR brez DDV na novo ponujeno ceno 2,33 EUR brez DDV. Torej bolj ugodno za OŠ Križe.

Dodatek 2. k pogodbi je bil sklenjen dne 10.9.2021 in sicer za dvig najemnine iz 600 EUR na 800 EUR. Omenjen dvig je bil dogovorjen za veljavnost v obdobju od 1.9.2021 do 31.8.2022. Dvig je bil utemeljen z višanjem stroškov za material za popravila, investicijsko vzdrževanje kuhinje (beljenje, odstranjevanje plesni in ostala popravila), vse v skladu z 10. členom pogodbe. V pogodbi je zapisano, da je to strošek naročnika, zato bi bilo smiselno, da bi sama cena najema to že prvotno zajemala.

Dodatno so se dogovorili še za višino povračila stroška dela za obdobje 1.9.2021 do 31.8.2022, ki je znašal 1.508,59 EUR. Pojasnjeno je bilo, da se višina povračila stroška dela naša na delež delavcev za pripravo šolskih malic. V šolskem letu 2021/2022 jim je po sistematizaciji pripadlo 1,29 deleža. V 3. členu Dodatka št. 2 k pogodbi je tako določena višina povračila stroškov dela na podlagi sklepa Ministrstva za izobraževanje, znanost in šport z dne 20.9.2021.

**Ugotovitev 4:**

**NO OT** je pregledal prihodke iz **naslova najemnim.**

V letu 2021 je OŠ Križe iz naslova najemnin realizirala prihodke v višini 12.324,00 EUR.

Na podlagi pojasnila Ministrstva za finance z dne 4.2.2020, se prihodki od občasnega oddajanja občinskega premoženja v najem, knjižijo med prihodke iz javnih služb in ne med prihodke od tržne dejavnosti. Zato je bilo potrebno po novi razlagi upoštevati novo knjiženje. Za naprej je še določeno, da bo z najemniki potrebno sklepati tripartitne pogodbe, torej med občino, šolo in najemnikom. Do sedaj so se najemne pogodbe sklepale samo med šolo in najemnikom.

Osnovna šola Križe je imela v letu 2021 sklenjenih 11 najemnih pogodb.

Po pregledu konto kartice prihodki najemnim-javna služba je bilo ugotovljeno, da se je za podjetje Slorest d.o.o. dvignila najemnina za uporabo kuhinje iz 600 EUR na 800 EUR kot je bilo ugotovljeno že pri ugotovitvi 3.

Po pregledu najemne pogodbe za uporabo strehe poslovnega objekta OŠ Križe, v izmeri približno 240 m2, znaša najemnina 112 EUR, kar znaša 2,1 EUR na m2. Pogodba je bila sklenjena z Gorenjske elektrarne, d.o.o. z dne 30.6.2008. Z dne 30.1.2019 je bil sklenjen aneks k pogodbi, kjer so se dogovorili glede vzdrževalnih in gradbenih del na strehi. Glede cene najema ni bilo sprememb. Ugotavljamo, da glede cene najema ni vzpostavljenih meril in kriterijev za oddajo strehe. Glede na to, da je cena veljavna še iz leta 2008, je smiselno, da najemodajalec preuči možnost povišanja cene najema.

Pri pregledu ostalih najemnih pogodb nepravilnosti ni bile zaznane. Najmeniki so fizične osebe in klubi, ki so najemali uporabo telovadnice.

**Ugotovitev 5:**

NO OT je pregledal dokumentacijo v zvezi z porabo investicijskih sredstev v OŠ Križe za leto 2021.

Pregledana dokumentacija je vsebovala dokumente, ki so se nanašali na naslednje investicijske izdatke:

- Nakup grafičnih tablic za delo na daljavo, ki so bile financirane iz občinskih sredstev. Izbran ponudnik je bil Impulz servis d.o.o., znesek nakupa je znašal 1.098,00 EUR z DDV.

- Nakup mikrofonov za delo na daljavo, ki so bili  financirani iz občinskih sredstev. Izbran ponudnik je bil Gigatron posredništvo in storitve d.o.o., znesek nakupa je znašal 77,96 EUR z DDV.

- Izvedba izolacije in fasade južnega dela šole z kabinetom, ki sta bili  financirani iz občinskih sredstev. Izbran ponudnik je bil Klebo d.o.o., vrednost projekta je znašala 12.527,88 EUR z DDV.

- Menjava radiatorjev z termostatskimi ventili v prostorih 37, 39, 41 ter 82, 84 in 86, ki so bili  financirani iz občinskih sredstev. Izbran ponudnik je bil Klebo d.o.o., znesek nakupa je znašal 7.246,80 EUR z DDV.

- Ureditev učilnice GUM in TJA (glasbena umetnost in tuji jezik angleščina), ki sta bili  financirani iz občinskih sredstev. Izbran ponudnik je bil Klebo d.o.o., vrednost opravljenih storitev je znašala 9.201,37 EUR z DDV.

- Nakup računalniškega programa za izdelavo naročilnic v evidenčnih postopkih, ki je bil financiran iz občinskih sredstev. Izbran ponudnik je bil SAOP d.o.o., vrednost nakupa je znašala 546,56 EUR z DDV.

- Ureditev računalniških napeljav HDMI ter montaža projektorjev v prostorih 47, 27 in 36, ki so bili  financirani iz občinskih sredstev. Izbran ponudnik je bil Lukvel d.o.o., vrednost opravljenih storitev je znašala 831,06 EUR z DDV.

NO OT pri pregledu postopkov in dokumentacije ni ugotovil nepravilnosti.

# PRIPOROČILA

**PRIPOROČILO 1 (Veza ugotovitev 4)**

Glede na ugotovitev, da za ceno najema uporabo strehe poslovnega objekta OŠ Križe s strani Gorenjske elektrarne, d.o.o ni vzpostavljenih meril in kriterijev za oddajo strehe ter dejstvom, da je cena veljavna še iz leta 2008 je smiselno, da najemodajalec preuči možnost povišanja cene najema.

***predsednica nadzornega odbora***

***Andreja Potočnik, l.r.***

* mag. Alenka Bradač, članica
* Boštjan Mešič, član
* Anže Perčič, član
* Luka Lukič, član

Tržič, 12. 10. 2022